ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2737/98

υποβολή: Christine Oddy (PSE) προς την Επιτροπή

(1 Σεπτεμβρίου 1998)

Θέμα: Λιντάν

Πρόκειται η Επιτροπή να εξετάσει επειγόντως την απαγόρευση του οργανοχλωριούχου παρασιτοκτόνου Λιντάν, το οποίο είναι άκρως τοξικό δηλητήριο και πολύ επικίνδυνο για την υγεία και το περιβάλλον;

Απάντηση του κ. Fischler εξ ονόματος της Επιτροπής

(22 Οκτωβρίου 1998)

Επί του παρόντος τα ανώτατα όρια υπολειμμάτων για το lindane καθορίζονται βάσει της οδηγίας 76/895/ΕΟΚ του Συμβουλίου(1) της 23ης Νοεμβρίου 1976 περί του καθορισμού της μεγίστης περιεκτικότητας για τα κατάλοιπα φυτοφαρμάκων επί και εντός των οπωροκηπευτικών, της οδηγίας 86/362/ΕΟΚ του Συμβουλίου(2), που αφορά τον καθορισμό των ανωτάτων περιεκτικοτήτων από τα κατάλοιπα φυτοφαρμάκων μέσα και πάνω στα σιτηρά, και της οδηγίας 90/642/ΕΟΚ του Συμβουλίου(3) της 27ης Νοεμβρίου 1990, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών.

Η δραστική αυτή ουσία είναι μία από τις 90 δραστικές ουσίες που καλύπτονται από τις διατάξεις της οδηγίας 91/414/ΕΟΚτου Συμβουλίου(4) της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων. Για τη δραστική αυτή ουσία συντάσσεται επί του παρόντος έκθεση από το κράτος μέλος εισηγητή (Αυστρία).

Όταν η Επιτροπή παραλάβει την έκθεση από το κράτος μέλος εισηγητή, θα πραγματοποιηθεί εντατική επιστημονική και τεχνική εξέταση σε συνεργασία με όλα τα κράτη μέλη για τον προσδιορισμό των επιπτώσεων της δραστικής αυτής ουσίας στην υγεία του ανθρώπου και στο περιβάλλον. Η Επιτροπή θα είναι τότε σε θέση να λάβει την δέουσα απόφαση για την δραστική αυτή ουσία.

(1) ΕΕ L 340 της 9.12.1976.

(2) ΕΕ L 221 της 7.8.1986.

(3) ΕΕ L 350 της 14.12.1990.

(4) ΕΕ L 230 της 19.8.1991.
ΓΡΑΠΤΗ ΕΡΩΤΗΣΗ P-3864/98

υποβολή: Christa Randzio-Plath (PSE) προς την Επιτροπή

(9 Δεκεμβρίου 1998)

Θέμα: Οδηγία του Ευρωπαïκού Κοινοβουλίου και του Συμβουλίου για διασυνοριακές μεταφορές πιστώσεων

Ποιά είναι η κατάσταση μεταφοράς της οδηγίας 97/5/ΕΚ(1) του Ευρωπαϊκού Κοινοβουλίου και του Συμβουλίου σχετικά με τις διασυνοριακές μεταφορές πιστώσεων και για ποιό λόγο δεν αναλαμβάνει η Επιτροπή ενόψει της εισαγωγής του ευρώ στις 1.1.1999 πλέον ενεργό ρόλο στη μεταφορά της οδηγίας καθώς και την προετοιμασία των κρατών μελών της ΕΕ;

Απάντηση του κ. Monti εξ ονόματος της Επιτροπής

(28 Ιανουαρίου 1999)

Η οδηγία 97/5/ΕΚ πρέπει να μεταφερθεί στο εθνικό δίκαιο έως τις 14 Αυγούστου 1999. Τα κράτη μέλη είχαν αναλάβει την πολιτική δέσμευση να προσαρμόσουν τη νομοθεσία τους στις διατάξεις της οδηγίας πριν την 1η Ιανουαρίου 1999. Ωστόσο, τούτο δεν συνέβη στα περισσότερα κράτη μέλη, και ούτε είναι δυνατόν να ασκηθούν νομικές πιέσεις, δεδομένου ότι πρόκειται για δέσμευση πολιτικού χαρακτήρα. Η Επιτροπή οργάνωσε στα τέλη Οκτωβρίου 1998 συνεδρίαση με τα κράτη μέλη προκειμένου να εξεταστεί η πρόοδος των εργασιών για τη μεταφορά της οδηγίας. Κατά τη συζήτηση διαπιστώθηκε η προαναφερθείσα κατάσταση. Η Επιτροπή θα διοργανώσει στις αρχές του 1999 και άλλες συνεδριάσεις για το ζήτημα αυτό. Πρέπει να σημειωθεί ότι, λόγω των διασυνοριακών λύσεων που προβλέπει, η οδηγία θα ήταν σωστό να τεθεί σε ισχύ ταυτόχρονα σε όλα τα κράτη μέλη.

Τέλος, πρέπει να τονιστεί ότι οι βελτιώσεις στην κυκλοφορία των πληρωμών, που είναι ιδιαίτερα αναγκαίες για το τρίτο στάδιο της νομισματικής ένωσης, δεν εξαρτώνται μόνο από τη μεταφορά της οδηγίας 97/5/ΕΚ, αλλά και από την καλύτερη διαδικτύωση των αυτοματοποιημένων συστημάτων πληρωμής μεγάλων ποσών. Η Επιτροπή ευρίσκεται σε συνεχείς επαφές με τα χρηματοπιστωτικά ιδρύματα για να εξετάσουν από κοινού τις δυνατότητες βελτίωσης στον τομέα αυτό. Σε πρόσφατη ανακοίνωσή της με τίτλο "Χρηματοπιστωτικές υπηρεσίες: οικοδόμηση ενός πλαισίου δράσης"(2), η Επιτροπή επισήμανε ότι επιθυμεί να ωθήσει τον τραπεζικό τομέα στη δημιουργία διασυνοριακών συνδέσεων μεταξύ των αυτοματοποιημένων συστημάτων συμψηφισμού, τα οποία στην πλειονότητα των κρατών μελών διεκπεραιώνουν πολύ αποτελεσματικά τις εσωτερικές πληρωμές, πλην όμως δεν είναι συνδεδεμένα ώστε να πραγματοποιούν διασυνοριακές πράξεις.

(1) ΕΕ L 43 της 14.2.1997, σελ. 25.

(2) COM(98)625 τελικό.
ΓΡΑΠΤΗ ΕΡΩΤΗΣΗ E-4093/98

υποβολή: Ole Krarup (I-EDN) προς την Επιτροπή

(14 Ιανουαρίου 1999)

Θέμα: Το καθεστώς προσυνταξιοδότησης και η υποχρέωση του τόπου κατοικίας στη Δανία

Πιστεύει η Επιτροπή ότι το αναθεωρημένο δανικό καθεστώς προσυνταξιοδότησης συμβιβάζεται με τις αρχές του δικαίου της ΕΕ, και πιό συγκεκριμένα με το άρθρο 48 της Συνθήκης ΕΚ, το άρθρο 7, παράγραφος 2 του Κανονισμού 1612/68(1) και τις αρχές του κανονισμού 1408/71(2) σχετικά με τη διατήρηση δικαιωμάτων σε περίπτωση μετακόμισης στο εξωτερικό εντός της ΕΕ;

Σύμφωνα τόσο με τους νέους όσο και με τους υφισταμένους κανόνες τους σχετικούς με την προσυνταξιοδότηση, για να δικαιούται κανείς προσυνταξιοδότηση πρέπει να έχει τη μόνιμη κατοικία του στη Δανία. Η προσύνταξη δεν μπορεί να "εξάγεται" σε άλλο κράτος μέλος της ΕΕ. Σύμφωνα τόσο με τους νέους όσο και με τους υπάρχοντες κανόνες για την συγκέντρωση δικαιωμάτων προσυνταξιοδότησης πολίτες άλλου κράτους μέλους δεν μπορούν να μεταφέρουν τα δικαιώματα αρχαιότητος τους στη Δανία. Οι κανόνες αποκλείουν την δυνατότητα για πολίτες άλλου κράτους μέλους της ΕΕ, οι οποίοι μετακομίζουν στη Δανία μετά την ηλικία των 35 ετών, να συγκεντρώνουν δικαιώματα σε δανική προσύνταξη. Αντιθέτως, Δανοί οι οποίοι έχουν εγκατασταθεί σε άλλο κράτος μέλος της ΕΕ και επιστρέφουν μετά την ηλικία των 35 ετών έχουν τη δυνατότητα μεταγενέστερης πληρωμής, με την προϋπόθεση ότι έχουν εργασθεί τουλάχιστον ένα χρόνο στη Δανία. Το δικαίωμα στην προσυνταξιοδότηση συγκεντρώνεται, σύμφωνα με τους νέους κανόνες, με την πληρωμή εισφοράς στο δανικό ταμείο ανεργείας από την ηλικία των 35 ετών έως την ηλικία των 60 ετών. Σύμφωνα με τους παλαιούς κανόνες, απαιτείται κατά γενικό κανόνα, να είναι κανείς εγγεγραμμένος στο δανικό ταμείο ανεργείας για 20 χρόνια προτού συμπληρώσει τα 60.

Απάντηση του κ. Flynn εξ ονόματος της Επιτροπής

(2 Μαρτίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση Η-1235/98 του κ. Bonde κατά την ώρα των ερωτήσεων της συνόδου της 1999(3) του Κοινοβουλίου.

(1) ΕΕ L 257 της 19.10.1968, σελ. 2.

(2) ΕΕ L 149 της 5.7.1971, σελ. 2.

(3) Συζητήσεις του Κοινοβουλίου ( Ιανουαρίου I 1999).
ΓΡΑΠΤΗ ΕΡΩΤΗΣΗ E-3923/98

υποβολή: Michl Ebner (PPE) προς την Επιτροπή

(4 Ιανουαρίου 1999)

Θέμα: Όριο ηλικίας για οδηγούς λεωφορείων

Το όριο ηλικίας για οδηγούς λεωφορείων ποικίλλει στα διάφορα κράτη μέλη; για παράδειγμα στην Ιταλία προβλέπεται όριο ηλικίας 65 ετών (άρθρο 135, παρ. 6 του κώδικα οδικής κυκλοφορίας) ενώ, αντίθετα, στην Αυστρία και την Γερμανία όριο ηλικίας 70 ετών.

Το γεγονός αυτό έχει δημιουργήσει νομικές αβεβαιότητες κατά τη διεξαγωγή ελέγχων.

Μπορεί ως εκ τούτου η Επιτροπή να ανακοινώσει:

- εάν ένας οδηγός λεωφορείου με αυστριακή ή γερμανική άδεια οδήγησης μπορεί να ασκεί το επάγγελμα του οδηγού λεωφορείου στην Ιταλία μόνο έως τη συμπλήρωση ηλικίας 65 ετών, και

- εάν η Επιτροπή προτίθεται να προβεί στο προσεχές μέλλον σε εναρμόνιση των ρυθμίσεων που αφορούν το όριο ηλικίας των οδηγών λεωφορείων;

Απάντηση του κ. Kinnock εξ ονόματος της Επιτροπής

(3 Μαρτίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E3997/97(1).

(1) ΕΕ C 22 της 17.7.1998.
ΓΡΑΠΤΗ ΕΡΩΤΗΣΗ E-2198/98

υποβολή: Bill Miller (PSE) προς την Επιτροπή

(14 Ιουλίου 1998)

Θέμα: Επιδοτήσεις στην οινοποιητική βιομηχανία

Έχοντας υπόψη την πρόσφατη ανακοίνωση στην οποία επιβεβαιώνεται ότι η Επιτροπή μελετά τη χορήγηση νέας επιδότησης για να ενισχύσει την οινοποιητική βιομηχανία, μπορεί η Επιτροπή να απαριθμήσει όλες τις επιδοτήσεις που θα μπορούσε, ενδεχομένως, να λάβει η οινοποιητική βιομηχανία;

Απάντηση του κ. Fischler εξ ονόματος της Επιτροπής

(26 Οκτωβρίου 1998)

Οι κοινοτικές ενισχύσεις στις επενδύσεις σχετικά με τη βιομηχανία οίνου χορηγούνται μέχρι σήμερα στο πλαίσιο του μοναδικού νομικού κειμένου που ισχύει για το θέμα αυτό, δηλαδή του κανονισμού (ΕΚ) 951/97 του Συμβουλίου, σχετικά με τη βελτίωση των όρων μεταποίησης και εμπορίας γεωργικών προϊόντων(1).

Το διαρθρωτικό αυτό μέτρο πρέπει να ενταχθεί σΌέναν πολυετή προγραμματισμό που παρουσιάζεται από το ενδιαφερόμενο κράτος μέλος και εγκρίνεται με απόφαση της Επιτροπής. Εξάλλου, οι επενδύσεις που λαμβάνονται υπόψη για κρατική ενίσχυση, πρέπει να τηρούν τις διατάξεις της απόφασης της Επιτροπής 94/17/ΕΚ της 24ης Μαρτίου 1994 σχετικά με τον καθορισμό των κριτηρίων επιλογής που λαμβάνονται υπόψη για τις επενδύσεις που αφορούν τη βελτίωση των όρων μεταποίησης και εμπορίας γεωργικών και δασικών προϊόντων(2).

Η εφαρμογή, από το κράτος μέλος, των εν λόγω γεωργοβιομηχανικών προγραμμάτων για τη σημερινή περίοδο προγραμματισμού (1994-1999) των Διαρθρωτικών Ταμείων στον αμπελοοινικό τομέα παρουσιάζει την εξής κατάσταση (ποσά σε εκατ. ECU).

>ΘΕΣΗ ΠΙΝΑΚΑ>

Στο πλαίσιο του Προγράμματος Δράσης 2000(3), η μορφή αυτή ενίσχυσης προβλέπεται στο πλαίσιο του κανονισμού που αφορά την αγροτική ανάπτυξη, ο οποίος προτάθηκε από την Επιτροπή στις 18 Μαρτίου 1998(4).

Εξάλλου, προκειμένου να δοθεί μια γενική εικόνα του τομέα του οίνου, η Επιτροπή αποστέλλει απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Ευρωπαϊκού Κοινοβουλίου πίνακα που παρουσιάζει τις κοινοτικές δαπάνες στο πλαίσιο της κοινής οργάνωσης αμπελοοινικής αγοράς (ΚΟΑ) για τα οικονομικά έτη 1989-1998, καθώς επίσης και το δημοσιονομικό δελτίο της νέας πρότασης μεταρρύθμισης της ΚΟΑ που αφορά τον αμπελοοινικό τομέα για την περίοδο 2001-2005.

Η πρόταση κανονισμού (ΕΚ) του Συμβουλίου σχετικά με την κοινή οργάνωση της αμπελοοινικής αγοράς(5), προβλέπει αύξηση των μέσων δαπανών των τελευταίων περιόδων. Η αύξηση αυτή οφείλεται κυρίως στη θέσπιση μέτρων μετατροπής των αμπελώνων, η οποία πρόκειται να χρηματοδοτηθεί από το ΕΓΤΠΕ, τμήμα Εγγυήσεων, στο πλαίσιο της ΚΟΑ.

Μετά την προσαρμογή των αμπελώνων στα νέα δεδομένα της αγοράς, είναι προφανές ότι, στο μέλλον, οι δαπάνες θα επηρεαστούν μόνο ευνοϊκά.

(1) ΕΕ L 142 της 2.6.1997.

(2) ΕΕ L 79 της 23.3.1994.

(3) COM(97)2000 τελικό.

(4) ΕΕ C 170 της 4.6.1998.

(5) ΕΕ C 271 της 31.8.1998.
ΓΡΑΠΤΗ ΕΡΩΤΗΣΗ E-3621/98

υποβολή: Ulf Holm (V) προς το Συμβούλιο

(4 Δεκεμβρίου 1998)

Θέμα: Διακρίσεις στους ελέγχους εντός του χώρου του Σέγκεν

Σε πρόσφατη εκπομπή της σουηδικής τηλεόρασης, δύο τηλεοπτικοί ανταποκριτές με ξενική καταγωγή ταξίδεψαν στην ΕΕ για να δοκιμάσουν στην πράξη την ελεύθερη κυκλοφορία των προσώπων. Αποδείχθηκε ότι υπέστησαν συστηματικούς ελέγχους τόσο κατά τη διέλευση των συνόρων όσο και μετά την είσοδό τους στη χώρα στην οποία θα παρέμεναν. Τούτο φαίνεται να οφείλεται στο γεγονός ότι αμφότεροι είχαν εξωευρωπαϊκή καταγωγή. Οι δύο δημοσιογράφοι υπέστησαν οπτική διάκριση, μολονότι έχουν γεννηθεί στη Σουηδία και είναι σουηδοί πολίτες. Οι οργανώσεις για τα δικαιώματα του ανθρώπου σε ολόκληρο το χώρο του Σέγκεν επιβεβαιώνουν τις εν λόγω διακρίσεις.

1. Μήπως, κατά την άποψη του Συμβουλίου, η ανωτέρω συστηματική διάκριση κατά πολιτών αποτελεί το τίμημα του Σέγκεν;

2. Τι προτίθεται να πράξει το Συμβούλιο προκειμένου να αποφευχθεί η οπτική διάκριση που συνεπάγεται ο εκτός συνόρων έλεγχος στο χώρο του Σέγκεν;

3. Θεωρεί το Συμβούλιο ότι η "εξωευρωπαϊκή εμφάνιση" συνιστά επαρκή λόγο για τον έλεγχο προσώπων στο χώρο του Σέγκεν;

Απάντηση

(8 Φεβρουαρίου 1999)

Η ερώτηση του Αξιότιμου κ. Βουλευτή αφορά την εφαρμογή της Συμφωνίας του Σένγκεν, και συνεπώς, δεν εμπίπτει στην αρμοδιότητα του Συμβουλίου.
ΓΡΑΠΤΗ ΕΡΩΤΗΣΗ E-3551/98

υποβολή: Κατερίνα Δασκαλάκη (UPE) προς την Επιτροπή

(1 Δεκεμβρίου 1998)

Θέμα: Νέες τουρκικές απειλές κατά της Κύπρου

Κατά την πρόσφατη επίσκεψή του (5.11.1998) στο υπό τουρκική στρατιωτική κατοχή βόρειο τμήμα της Κύπρου, ο τούρκος πρωθυπουργός κ. Γιλμάζ σε κοινή συνέντευξη Τύπου που έδωσε με τον τουρκοκύπριο ηγέτη Ραούφ Ντεκτάς, επανέλαβε ότι τυχόν προώθηση των ενταξιακών διαπραγματεύσεων με την Κύπρο θα έχει ως "απάντηση" την ενσωμάτωση των κατεχομένων εδαφών στην Τουρκία.

Ερωτάται η Επιτροπή, η οποία επιδίδεται και σε πολλές νομικές ακροβασίες προκειμένου να επιτύχει τη χρηματοδότηση της Τουρκίας από την ΕΕ, αν και πώς σκοπεύει να απαντήσει στις απειλές αυτές και αν πρόκειται να συνεχίσει να επιτρέπει σε μία τρίτη χώρα να παρεμβαίνει, και μάλιστα με τον τρόπο αυτό, στις διαπραγματεύσεις της Ένωσης με μία ανεξάρτητη δημοκρατία, μέλος όλων των μεγάλων διεθνών οργανισμών.

Απάντηση του κυρίουvan den Broek εξ ονόματος της Επιτροπής

(18 Δεκεμβρίου 1998)

Η Επιτροπή γνωρίζει τις δηλώσεις που ανέφερε το αξιότιμο μέλος του Κοινοβουλίου. Όπως γνωρίζει το αξιότιμο μέλος του Κοινοβουλίου, ο κύριος Denktash και ο πρόεδρος Demirel είχαν ήδη υπογράψει, τον Ιανουάριο του 1997, κοινή δήλωση με σκοπό την προοδευτική ενσωμάτωση του βόρειου τμήματος της Κύπρου στην Τουρκία. Τον Ιούλιο του 1998, η Τουρκία και το βόρειο τμήμα της νήσου υπέγραψαν επίσης συμφωνία συνεργασίας.

Στην "τακτική έκθεση για τις προόδους που έχουν επιτευχθεί από την Τουρκία στην οδό προς την ένταξη", που εγκρίθηκε στις 4 Νοεμβρίου του 1998, η Επιτροπή εξέφραζε την άποψή της για τις δηλώσεις ή τα μέτρα που αναφέρθηκαν παραπάνω, θεωρώντας ότι "δεν είναι συμβατά με τη διεθνή νομιμότητα στο θέμα αυτό, όπως προκύπτει από τα ψηφίσματα των Ηνωμένων Εθνών στο συγκεκριμένο τομέα, στα οποία η Ευρωπαϊκή Ένωση συγκατατίθεται πλήρως", ψηφίσματα που βασίζονται ιδίως στην εγκαθίδρυση μιας διζωνικής και δικοινοτικής ομοσπονδίας. Στο ίδιο έγγραφο, η Επιτροπή υπεδείκνυε επίσης την πεποίθησή της ότι "η απόστολή καλής θέλησης που διεξήγαγε ο γενικός γραμματέας των Ηνωμένων Εθνών, με τη στήριξη του Συμβουλίου Ασφαλείας και της Ευρωπαϊκής Ένωσης, θα πρέπει να λάβει την ενεργό στήριξη όλων των ενδιαφερομένων μερών."

Σύμφωνα με το προβλεπόμενο χρονοδιάγραμμα, οι ενταξιακές διαπραγματεύσεις με την Κύπρο ευρίσκονται σε μια συγκεκριμένη φάση από τις 10 Νοεμβρίου 1998. Η Επιτροπή ελπίζει ότι οι εκπρόσωποι των τουρκοκυπρίων θα ανταποκριθούν στην πρόταση της ελληνοκυπριακής πλευράς να συμμετέχουν στις διαπραγματεύσεις.

Η Επιροπή συμφωνεί με το Συμβούλιο ώστε να εκφράσει "οι πρόοδοι προς την ένταξη και οι πρόοδοι προς μια δίκαιη και βιώσιμη λύση του κυπριακού προβλήματος θα ενισχύσουν η μια την άλλη".
ΓΡΑΠΤΗ ΕΡΩΤΗΣΗ E-3532/98

υποβολή: Κωνσταντίνος Χατζηδάκης (PPE) προς την Επιτροπή

(25 Νοεμβρίου 1998)

Θέμα: Μη συμμόρφωση της Ελλάδας προς την κοινοτική νομοθεσία για την παροχή δορυφορικών υπηρεσιών

Η Ευρωπαϊκή Επιτροπή έχει επανειλημμένα ζητήσει από την ελληνική κυβέρνηση να ενσωματώσει στην εθνική νομοθεσία την Οδηγία 90/388/ΕΟΚ(1), έτσι όπως τροποποιήθηκε από την Οδηγία 94/46/ΕΟΚ(2) για την άρση όλων των μέτρων και διατάξεων σχετικά με τη χορήγηση ειδικών και αποκλειστικών δικαιωμάτων για την παροχή δορυφορικών υπηρεσιών σε οποιοδήποτε φορέα.

Σύμφωνα με τις Οδηγίες αυτές τα κράτη μέλη υποχρεούντο να έχουν παράσχει τις σχετικές διαβεβαιώσεις το αργότερο μέχρι τον Αύγουστο του 1995.

Μέχρι προσφάτως η Ελλάδα δεν έχει λάβει ωστόσο κανένα μέτρο με το οποίο να επιτρέπει σε άλλες επιχειρήσεις ή φορείς εκτός του κρατικού οργανισμού τηλεπικοινωνιών ΟΤΕ την παροχή των προαναφερθεισών υπηρεσιών στο έδαφός της.

Με δεδομένα αυτά θα μπορούσε να με πληροφορήσει η Επιτροπή, εάν έχει ζητήσει ή προτίθεται να ζητήσει από την ελληνική κυβέρνηση διευκρινίσεις για το θέμα αυτό καθώς και εάν και κατά πόσο προτίθεται να κάνει χρήση του άρθρου 169 περί παραπομπής στο Δικαστήριο των Ευρωπαϊκών Κοινοτήτων σε περίπτωση μη έγκαιρης συμμόρφωσης του ελληνικού κράτους;

Απάντηση του κ. Van Miert εξ ονόματος της Επιτροπής

(14 Ιανουαρίου 1999)

Η Επιτροπή γνωρίζει ότι η Ελλάδα δεν έχει εκπληρώσει την υποχρέωσή της να ενσωματώσει πλήρως το άρθρο 2, παράγραφος 2, πρώτο εδάφιο της οδηγίας 90/338/EOK, όπως τροποποιήθηκε από την οδηγία 94/46/EK, όσον αφορά την παροχή δορυφορικών υπηρεσιών και υπηρεσιών δορυφορικών δικτύων ή να εφαρμόσει αποτελεσματικά τα σχετικά μέτρα. Για τον λόγο αυτό, η Επιτροπή απέστειλε προειδοποίηση στις ελληνικές αρχές στις 15 Μαΐου 1998.

Οι ελληνικές αρχές απάντησαν με επιστολή στις 2 Ιουλίου 1998, ενημερώνοντας την Επιτροπή σχετικά με την έκδοση των υπουργικών αποφάσεων αριθ. 61646/98, 61647/98, 62087/98. Οι σχετικές αποφάσεις αφορούν τα τιμολόγια για τη χρήση ραδιοσυχνοτήτων, τη χορήγηση αδειών για δορυφορικές υπηρεσίες και τη χορήγηση εγκρίσεων συχνοτήτων.

Μεταγενέστερη κοινοποίηση από τις ελληνικές αρχές στις 20 Οκτωβρίου 1998 ανέφερε ότι εκκρεμούν ήδη τρεις αιτήσεις στην Εθνική Επιτροπή Τηλεπικοινωνιών (EET). Η επιτροπή αυτή πρόκειται να εξετάσει τις αιτήσεις μετά τη συμπλήρωση του σχετικού ρυθμιστικού πλαισίου. Φαίνεται ότι απαιτείται μια πρόσθετη υπουργική απόφαση για τον καθορισμό των όρων και της διαδικασίας για την παροχή κινητών δορυφορικών προσωπικών επικοινωνιών.

Δεδομένου ότι στην Ελλάδα μέχρι σήμερα, βάσει των διατάξεων που κοινοποιήθηκαν, δεν έχει χορηγηθεί καμία άδεια για την παροχή δορυφορικών υπηρεσιών, η Επιτροπή εξετάζει σήμερα την αποστολή αιτιολογημένης γνώμης, σύμφωνα με το άρθρο 169 της συνθήκης ΕΚ. Εάν αποσταλεί αιτιολογημένη γνώμη, η Επιτροπή θα ζητήσει από την Ελλάδα να λάβει τα απαραίτητα μέτρα ώστε να συμμορφωθεί με την αιτιολογημένη γνώμη. Εάν η Ελλάδα εξακολουθήσει να μην εγκρίνει την παροχή δορυφορικών υπηρεσιών, η υπόθεση θα μπορούσε κατόπιν να παραπεμφθεί στο Δικαστήριο.

(1) ΕΕ L 192 της 24.7.1990, σελ. 10.

(2) ΕΕ L 268 της 19.10.1994, σελ. 15.
ΓΡΑΠΤΗ ΕΡΩΤΗΣΗ E-2759/98

υποβολή: Ian White (PSE) προς την Επιτροπή

(10 Σεπτεμβρίου 1998)

Θέμα: Καρκίνος του μαστού και ζιζανιοκτόνο "λιντάν"

Στην απάντηση που έδωσε στη Γραπτή Ερώτηση Ε-0405/96(1) η Επιτροπή κάνει μνεία σε απόφαση που αναμένεται να ληφθεί εντός του 1997 σχετικά με την επαναξιολόγηση των πιθανών επιπτώσεων του λιντάν. Λαμβάνοντας υπόψη ότι δεν υπήρξε επαφή με τον αρμόδιο Επίτροπο, θα μπορούσε η Επιτροπή να επιβεβαιώσει τη θέση που ισχύει σήμερα;

Απάντηση του κ. Fischler εξ ονόματος της Επιτροπής

(23 Νοεμβρίου 1998)

Το Αξιότιμο Μέλος του Κοινοβουλίου μπορεί να ανατρέξει στην απάντηση της Επιτροπής στη γραπτή ερώτηση E - 2737/98 της κυρίας Oddy.(2)

Έχει σημειωθεί καθυστέρηση στη ρύθμιση της μονογραφής για το ζιζανιοκτόνο lindane. Στις 8 Ιουνίου 1998, η Επιτροπή έστειλε επιστολή υπόμνησης. Η Αυστρία, η οποία είναι το κράτος μέλος εισηγητής για το lindane, ανακοίνωσε ότι η μονογραφή θα εστέλετο στην Επιτροπή στο τέλος του Οκτωβρίου ή στις αρχές του Νοεμβρίου 1998.

Φαίνεται πολύ πιθανό ότι με τη λήψη της μονογραφής, θα πραγματοποιηθούν διεξοδικές συζητήσεις μεταξύ των εμπειρογνωμόνων των κρατών μελών σε διάφορους τεχνικούς τομείς που καλύπτονται από την αξιολόγηση. Η εξέταση αυτή, συμπεριλαμβανομένης και λεπτομερούς διασταυρούμενης επανεξέτασης με επιλεγέντες εμπειρογνώμονες, θα αρχίσει στις αρχές του 1999. Η απόφαση της Επιτροπής θα ληφθεί το συντομότερο δυνατό μετά από τις διαβουλεύσεις με την Επιστημονική Επιτροπή για τα Φυτά.

(1) ΕΕ C 185 της 25.6.1996, σελ. 57.

(2) βλέπε σελίδα 18.
ΓΡΑΠΤΗ ΕΡΩΤΗΣΗ E-3615/98

υποβολή: Nelly Maes (ARE) προς την Επιτροπή

(3 Δεκεμβρίου 1998)

Θέμα: Εξαφάνιση εγγράφων, πληροφοριακού υλικού, επίπλων γραφείου και άλλων ειδών γραφείου κατά το κλείσιμο του "εξωτερικού κυττάρου" του ECHO τον Ιούνιο του 1995

Είναι ακριβής η πληροφορία σύμφωνα με την οποία λίγο πριν το κλείσιμο του "εξωτερικού κυττάρου" του ECHO, τον Ιούνιο 1995, έγγραφα, πληροφοριακό υλικό, έπιπλα γραφείου και άλλα είδη γραφείου "εξαφανίστηκαν"; Υπάρχει κατάλογος, πλήρης ή περιληπτικός, του υλικού που εξαφανίστηκε; Εάν ναι, ποια είναι η αξία του εξοπλισμού αυτού;
ΓΡΑΠΤΗ ΕΡΩΤΗΣΗ E-3613/98

υποβολή: Nelly Maes (ARE) προς την Επιτροπή

(3 Δεκεμβρίου 1998)

Θέμα: Το πραγματικό μέγεθος της υπόθεσης ECHO

Σύμφωνα με την Ευρωπαϊκή Επιτροπή, από τα 96 εκατομμύρια γαλλικά φράγκα στην υπόθεση ECHO, μόνο 20 δεν μπορούν να βρεθούν.

Πώς μπορεί η Επιτροπή να αποδείξει τα λεγόμενά της, όταν η μονάδα συντονισμού για την καταπολέμηση της απάτης διαπιστώνει ότι τα 4 συμβόλαια είναι εικονικά και ότι οι πληρωμές έχουν πραγματοποιηθεί βάσει πλαστών εγγράφων, είναι φυσικό να συμπεράνει κανείς ότι το σύνολο των δαπανών -δηλαδή και τα 96 εκατομμύρια- πραγματοποιήθηκε με παράνομο τρόπο. Είναι σωστό αυτό το συμπέρασμα; Μπορεί η Επιτροπή να επανακτήσει το σύνολο του ποσού αυτού;

Θα μπορούσε τέλος να αναφέρει στο συντάκτη της παρούσας ερώτησης εάν η υπόθεση ECHO περιορίζεται σε 4 εικονικά συμβόλαια ανθρωπιστικής βοήθειας υπέρ της πρώην Γιουγκοσλαβίας και της περιοχής των αφρικανικών Μεγάλων Λιμνών; Μπορεί να εγγυηθεί ότι οι πλαστές αποδείξεις και τα εικονικά συμβόλαια δεν χρησιμοποιήθηκαν ποτέ σε άλλες περιπτώσεις; Η περίπτωση ECHO αποτελεί εξαίρεση ή έχουν διαπιστωθεί παρόμοιες πρακτικές και στο παρελθόν;

Η Επιτροπή δήλωσε ότι στη συγκεκριμένη επιχείρηση ανατέθηκαν τα προηγούμενα χρόνια, συμβόλαια ύψος περίπου ενός δισ. φράγκων. Είναι σίγουρο, ότι στο μεταξύ, άλλα συμβόλαια που έχει συνάψει η Επιτροπή με την επιχείρηση αυτή, έχουν τηρηθεί σωστά;
ΓΡΑΠΤΗ ΕΡΩΤΗΣΗ E-3287/98

υποβολή: Paul Rübig (PPE) προς την Επιτροπή

(9 Νοεμβρίου 1998)

Θέμα: Μέτρα αναδιάρθρωσης σύμφωνα με τους σχετικούς κανόνες της ΕΕ

Η χρηματοδοτική υποστήριξη της αναδιάρθρωσης επιχειρήσεωn αποτελεί έναν τομέα μέτρων προώθησης σε εθνικό και ευρωπαϊκό επίπεδο. Η πολιτική αυτή πρέπει να υποστηριχθεί πλήρως, υπό την προϋπόθεση ότι θα διατηρούνται σταθμισμένες συνθήκες αγοράς καθώς και οι σχετικές προϋποθέσεις.

Ωστόσο, οι διαδικασίες αναδιάρθρωσης οδηγούν συχνά σε συνθήκες συγκέντρωσης στην αγορά που πλήττουν κατά κύριο λόγο τις μικρομεσαίες επιχειρήσεις οι οποίες δημιουργούν και εξασφαλίζουν μεγάλο αριθμό θέσεων εργασίας. Τούτο συμβαίνει, λόγου χάρη, επί του παρόντος στον αυστριακό τομέα αρτοποιίας. Το 80 % της βιομηχανικής παραγωγής παράγεται από μικρομεσαίες επιχειρήσεις. Για το λόγο αυτό, οι αιτήσεις ορισμένων μεγάλων επιχειρήσεων για τη χορήγηση επιδοτήσεων θα πρέπει να εξετάζονται σύμφωνα με την αυστριακή νομοθεσία για την προώθηση της αγοράς εργασίας καθώς και υπό το πρίσμα της συμμόρφωσης προς τους κανόνες ανταγωνισμού των Ευρωπαϊκών Κοινοτήτων.

Συμμερίζεται η Επιτροπή τις ανησυχίες του ερωτούντος όσον αφορά την κατάσταση που επικρατεί στον ευρωπαϊκό τομέα αρτοποιίας;

Πώς εξασφαλίζει η Επιτροπή ότι για όλους τους παραγωγούς ισχύουν τα ίδια μέτρα ενίσχυσης ούτως ώστε να αποτρέπονται οιεσδήποτε στρεβλώσεις του ανταγωνισμού λόγω της κατάστασης αυτής;

Απάντηση του κ. Van Miert εξ ονόματος της Επιτροπής

(15 Δεκεμβρίου 1998)

Η Επιτροπή έχει ήδη ενημερωθεί σχετικά με μία περίπτωση κατά την οποία ζητήθηκε ενίσχυση αναδιάρθρωσης από μία αυστριακή επιχείρηση αρτοποιίας (το Αξιότιμο Μέλος αναφέρεται στην απάντηση της Επιτροπής στη γραπτή ερώτηση E-3003/98 του κ. Hager(1)). Όπως είναι φυσικό, η Επιτροπή ενδιαφέρεται για κάθε κρατική ενίσχυση που στρεβλώνει τον ανταγωνισμό και επηρεάζει το εμπόριο μεταξύ των κρατών μελών. Οι ενισχύσεις αυτές πρέπει, πριν από τη χορήγησή τους, να κοινοποιούνται στην Επιτροπή και να εξετάζονται βάσει των διατάξεων της Συνθήκης ΕΚ (άρθρα 92 και 93).

Βάσει των διατάξεων που έχει θεσπίσει η Επιτροπή για την άσκηση των διακριτικών εξουσιών που της παρέχουν τα εν λόγω άρθρα, οι ενισχύσεις για τη διάσωση και την αναδιάρθρωση επιχειρήσεων περιορίζονται στις προβληματικές επιχειρήσεις όπως αυτές ορίζονται στις σχετικές κατευθυντήριες γραμμές και οι οποίες, κατά συνέπεια, δεν είναι σε θέση να χρηματοδοτήσουν την αναδιάρθρωση εξ ιδίων πόρων. Ως εκ τούτου, μία ενίσχυση του είδους αυτού δεν είναι ανοικτή προς όλους τους παραγωγούς; υπόκειται στην αρχή της αναγκαιότητας, δηλαδή, πρέπει να είναι η ελάχιστη που απαιτείται για την αποκατάσταση της βιωσιμότητας της επιχείρησης και να φέρει σε πέρας το σχέδιο αναδιάρθρωσης το οποίο έχει λάβει την προηγούμενη έγκριση της Επιτροπής. Με τον τρόπο αυτόν, ελαχιστοποιείται η στρέβλωση του ανταγωνισμού. Η Επιτροπή δύναται να εγκρίνει την ενίσχυση, εφόσον πληρούται η εν λόγω αρχή, καθώς και οι άλλες διατάξεις των κατευθυντηρίων γραμμών.

(1) βλέπε σελίδα 38.